बाइक स्लिप होने से सीए के छात्र की मौत
मधुमिलन चौराहे के पास बाइक स्लिप होने से एक युवक गंभीर घायल हो गया। लोग उसे लेकर तुरंत एमवाय अस्पताल पहुंचे, डॉक्टरों ने मृत घोषित कर दिया। पुलिस ने शनिवार को उसका पीएम करवाया। युवक इंदौर में सीए की तैयारी कर रहा था।
छोटी ग्वालटोली पुलिस के मुताबिक मृतक नीलेश कुमार (21) पिता बृजेंद्र प्रसाद पांडे निवासी अनूपपुर है। शुक्रवार रात वह बाइक से कहीं जा रहा था तभी मधुमिलन चौराहे के पास गाड़ी फिसल गई। वह 20 फीट से ज्यादा दूर तक घिसटता चला गया। मौके पर मौजूद लोगों ने तुरंत उसे ऑटो रिक्शा से एमवाय अस्पताल पहुंचाया, जहां डॉक्टरों ने मृत घोषित कर दिया। जानकारी मिलने पर परिजन भी एमवाय अस्पताल पहुंचे। बताया जा रहा है युवक के सिर के पिछले हिस्से में गंभीर चोट आई थी। पुलिस ने उसके जेब से मिले आईडी व अन्य दस्तावेज से दोस्त और रिश्तेदारों को घटना की जानकारी दी। परिजन ने बताया नीलेश के पिता गर्वमेंट जॉब में हैं।
bho_Deva hin_Deva hin_Deva